© Надежда Чипева, Капитал

Млада жена е убита по особено жесток начин в Русе, съобщи "Нова телевизия". Тялото на 30-годишната жена е открито в събота в храсти близо до кея на река Дунав на труднодостъпно място.

Разпознаването на жертвата е станало късно снощи. Младата жена е била водеща на предаване в една от местните телевизии. Убитата е Виктория Маринова - административен директор на телевизия ТВН, съобщава сайтът "Русе медиа".

Официално МВР потвърди пред "Фокус" за убийството на 30-годишна жена в Русе, без да дава никакви подробности.

По първоначална информация на русенската медиа престъплението е извършено вчера през деня на кея в Русе. Сигналът е подаден около 14.20 часа. Убийството е придружено с изнасилване (което министърът на вътрешните работи по-късно потвърди) и побой, с който жертвата е обезобразена и задушена.

Полицията работи по няколко версии, но няма данни убийството да е свързано с работата на телевизионната водеща, информира "Нова телевизия".

"Терминал 3" припомня, че последното предаване на Маринова от 30 септември е включвало интервю с журналистите Димитър Стоянов от "Бивол" и Атила Биро (Attila Biro) от RISE Project Romania, арестувани докато водят разследване за корупция при разпределението на средства за европроекти от "Джи Пи груп". От "Бивол" съобщиха във "Фейсбук", че са имали уговорка да правят разследващо предаване в телевизията и възнамеряват да я изпълнят.

В сайта на самата телевизия, която се описва като "водещият новинарски и информационен телевизионен канал в Североизточна България", няма информация за убийството на Маринова.

Собственик на телевизия ТВН е акционерното дружество "Май Фай" с капитал 50 хил. лв., в чийто съвет на директорите влиза Маринова. Освен нея в борда са Свилен Максимов и Анна Колева, като Максимов е и представител на дружеството. Според лиценза на телевизията, даден от СЕМ през 2013 г., собственици са Дамян Николов Найденов и Андрей Желязков Желязков, но в Търговския регистър данните им като членове на борда са заличени.

Според източници на "Дневник" в журналистическите среди в Русе Маринова е била съпруга на Максимов, а е започнала работата в телевизията през март, след развода им. Преди това е работила в друга компания на Максимов - "Нетуъркс", фирма - доставчик на кабелна телевизия и интернет. Не е споделяла да е заплашвана. Водела е предаването "Детектор".

Какво съобщиха разследващите на брифинг в неделя следобяд чететеwww.dnevnik.bg="" bulgaria="true" target="true"> тук.

Коментар на премиера Бойко Борисов и на вътрешния министър Марин Младенов - тук.